For lidt over et år siden var Jan Bech Andersen bestyrelsesformand og storaktionær i Brøndby IF. Så rullede Oscar-sagen, hvor det kom frem, at han i stærke vendinger havde kritiseret den daværende cheftræner og tidligere sportschef i sin søns navn på et fanforum.

Det endte med, at træneren, Thomas Frank, sagde sit job op, og formanden helt forlod bestyrelsen.

Jan Bech Andersens økonomiske engagement i Brøndby er kun vokset siden, så han i dag ejer aktiomajoriteten i klubben. Og snart vender han tilbage til bestyrelsen.

Det er Ekstra Bladet, der beretter, at Brøndbys bestyrelse ventes udvidet på torsdagens generalforsamling, og at "Jan Bech Andersen er sandsynligt det nye medlem i selskabets bestyrelse."

Bech Andersen vil ikke udtale sig til avisen omkring Brøndbys generalforsaming.